Shalom ja tere õhtust!
Eetris on TV7 Iisraeli Uudised Jeruusalemmast.
Tänased põhiteemad:
Iisraeli poliitiline ebatasakaal sai leevendust, kui Iisraeli parlament,
Knesset kinnitas valitsuse 2021. ja 2022. a riigieelarve.
Liibanoni peaminister Mikati kutsus informatsiooniministrit Kordahit üles
seadma riiklikud huvid ettepoole populistlikest sloganitest,
kui viimane teatas, et nõue ta ametist tagasi astumiseks
tooks kaasa Liibanoni valitsuse kollapsi.
Türgi ja USA loovad ühise töörühma,
mis tegeleks esile kerkinud mõlemapoolsete murepunktidega.
Iisraeli poliitiline ebatasakaal sai leevendust, kui Iisraeli parlament,
Knesset kinnitas valitsuse järelejäänud 2021. a ja 2022. a riigieelarve.
Bennetti ja Lapidi valitsus sai neljapäeval hoogu,
kui Iisraeli parlament kinnitas hilinenud 2021. riigieelarve,
vältides ohtlikku tähtaega, mille mitte täitmisel
oleks saadetud praegune ametisolev valitsus laiali,
mis oleks toonud endaga taas riiklikud valimised.
Poolt 61, vastu 60.
Kinnitan 2021. a riigieelarve eelnõu.
Iisraelil on riigieelarve.
Mõlemad koalitsioonipooled ja opositsioon pidas hääletusmaratoni,
mis kestis täna varahommikuni,
kui parlament hääletas taas 2022. a riigieelarve osas,
mis hõlmab 146 miljardit dollarit ehk 126 miljardit eurot.
59 poolt, 56 vastu.
Iisraeli riigieelarve on kinnitatud.
Valitsuse edukas riigieelarve ratifitseerimine
tagab peaminister Bennettile
ning alternatiivpeaminister ja välisministri Lapidile
eelarve stabiilsuse erakondadevahelises koalitsioonis.
Nimetatud usaldushääletus tugevdab valitsust selle edasises töös.
Iisraeli poliitiline stabiilsus tagab Iisraeli kaitseosakonnale
hädavajaliku finantsabi, et tegeleda eri ohtudega,
sh arendada mitmetasandilist strateegilist kava Tnufa ehk Impulss.
Kaitseministrina toonitan, et riigieelarve kinnitamine
aitab meil tõsta oma võimekust, mis on hädavajalik
Iisraeli riigi püsimajäämiseks keset esile kerkivaid ohte,
eeskätt Iraanist, mis jätkab tuumavõidurelvastumist
ning tekitab kaost Süürias, Liibanonis ja Gazas.
Tegutseme selle vastu ja plaanime pärssida Iraani jõudu
viia läbi terrorit kõikjal regioonis, kus see ka pead tõstab.
Sel nädalal sai nimetatud strateegiakava olulise tugipunkti,
kui neile edastati uus arendatud süsteem,
mis annab Iisraeli kaitseosakonnale märkimisväärse kvalitatiivse eelise
keset riiklikke ohte nagu Iraani droonid
ning Süüriast ja Liibanonist tulistatud tiibraketid.
Möödunud aastal tõestasime
edukate testidega ja operatsiooniga Müüride Valvurid
üldiste mitmetasandiliste kaitsesüsteemide võimekust
vastanduda eri ohtudele, sh tiibrakettidele.
Kaitseministeeriumi MDO haru,
USA raketitõrje organisatsioonid, õhujõud ja kaitsetööstused
tugevdavad jätkuvalt Iisraeli radarisüsteeme.
Õhustiku tuvastuse õhupall võimaldab jälgimist kaugetelt vahemaadelt
ja tuvastada maksimaalsel määral arenenud ohte eri suundadest.
Süsteem toetab strateegiliselt Iisraeli kvalitatiivset tiiba,
et kaitsta Iisraeli õhuruumi.
Unikaalne arendus sai võimalikuks tänu IAI andekatele inseneridele,
kes tegid ööpäevaringselt tööd, et töötada välja arenenud tehnoloogiaid,
mis vastanduvad tõhusalt mitmetele sihtmärkidele.
Oluline on välja tuua, et antud süsteem
aitab IDFil tuvastada varakult Iisraeli vastu suunatud ohte õhuruumis
ja seda ajal, mil Iraan tegutseb aktiivselt
ühe-suunaliste mehitamata õhusõidukitega,
mis suudavad kanda lõhkeaineid, teisisõnu enesetapudroonid.
Teateid Liibanonist:
Peaminister Mikati kutsus üles informatsiooniministrit Kordahit
seadma riiklikud prioriteedid ettepoole populistlikest väljaütlemistest.
Informatsiooniminister hoiatas,
et nõue tema tagasi astumiseks pärast ta edastatud kriitikat
saudide sõjalise tegevuse üle Iraani toetatud houthide vastu,
tooks endaga Liibanoni valitsuse kokkuvarisemise.
Kutsun üles informatsiooniministrit kuulama oma südametunnistust,
arvestama hetkeolukorda ning võtma õige seisukoha,
seades riiklikud huvid ettepoole populistlikest avaldustest.
Kutsun teda üles arvestama olukorda
ning mis on parim liibanonlastele Liibanonis ja väljaspool.
Kabinetikoosolek on õige koht,
kus arutada kõiki valitsust puudutavaid murepunkte,
vältides dikteerimist ja ähvardavat kõneviisi.
Liibanoni peaminister tõi välja, et suhete parandamine Saudi Araabia
ja mõne teise Pärsia lahe riigiga on riiklik prioriteet.
Informatsiooniminister Kordahi on maroniidi kristlane,
kes sidus end Iraani toetatud poliitblokiga Liibanonis
ja sai Hezbollah'ilt hoogu mitte tõsta Liibanoni huve enda omadest ettepoole.
Õigustatud kirjelduses meediapersooni ja informatsiooniministri Kordahi poolt
toodi välja, et Saudi Araabia sõda Jeemeni ja selle rõhutud rahva vastu
ei õigusta saudide otsust alustada sõda
ega ka selle rutakaid meetmeid Liibanoni ja selle rahva vastu.
Hiljutine tüli Liibanoni ja Pärsia lahe monarhide vahel tulenes
Iraani tugevast mõjust Liibanonis, mis kahandab ka lootust
Liibanoni taastumiseks, kuna ennustatav kahju
ulatub miljardi dollarini ehk ligi 867 miljoni euroni.
Kartuses Iraani kõigutamatu mõju tagajärgedes Liibanonile
ja võimaliku sektantliku konflikti puhkemise ees,
mis muutub aina tõenäolisemaks, teeb USA diplomaatia alal hoidmiseks
suuri jõupingutusi, et lahendada tekkinud lõhe.
Me eesmärgiks on avada osapoolte vahel diplomaatilisi kanaleid,
et tagada mõttekas dialoog Liibanoni pakilistes küsimustes.
Antud juhul on need diplomaatilised kanalid
ning Liibanoni suhted regionaalsete partnerite ja naabritega olulised
nii kõnelusteks kui ka Liibanoni rahvale endale.
Sekretäril oli võimalus kohtuda
Araabia Ühendemiraatide ja Saudi Araabia ametivennaga.
Arutlusteemaks oli Liibanon.
Nende tegevuse eesmärgiks oli nimetada Liibanoni vajadusi
ning hoida suhtluskanalid avatuna ajal,
mil otsime viise Liibanoni rahva kannatuste leevendamiseks.
USA Välisministeeriumi pressiesindajale esitati küsimus
Türgi armee koosseisu suurendamises Süüria lõunapoolel,
mis on osa Türgi plaanist alustada piiriülest operatsiooni,
enamasti USA poolt toetatud kurdide vastu.
Mul ei ole sellele selget kommentaari.
Oleme kutsunud kõiki osapooli üles pidama kinni kehtivast relvarahust.
Oluline on välja tuua, et USA president
kohtus pühapäeval Türgi presidendiga G20 tippkohtumisel Roomas.
Türgi president nimetas kohtumist konstruktiivseks,
kuid väljendas ka infotunnil endapoolset jahmatust
USA toetuses kurdidele Süürias, et kasutada neid võitluseks ISILiga.
Väljendasin president Bidenile
oma kurvastust Süüria terroriorganisatsioonide toetamises,
kus PKK, Kurdistani Töölispartei, PYD Demokraatlik Ühtsuspartei,
YPG Rahvakaitseüksused saavad Ameerika Ühendriikidelt tuge.
Väljendasime NATO liikmesriigina kurbust,
et see toetus puudutab ka meid.
Türgi välisminister Cavusoglu
teatas eile Türgi parlamendi planeerimise ja eelarve komiteele,
et peagi luuakse USA-Türgi töörühm, mis tegeleb kõigi murepunktidega,
et parandada suhteid antud kahe NATO liikmesriigi vahel.
Koostame töörühma, mis tegeleb antud küsimustega.
Teatasime eelnevalt,
et oleme ennegi teinud antud ettepanekut USAle,
kuid nüüd edastas selle USA Bideni juhtimisel.
Tänan vaatamast.
Seoses TV7 Iisraeli palveplaaniga
kutsun teid üles ühinema minu ja Jeruusalemma meeskonnaga,
et palvetada Portugali Ühendriikide pääste ja rahu eest,
samuti ka tagakiusatud usukaaslaste eest üle maailma.
Palume ka Jeruusalemma rahu ja Iisraeli pääste eest.
Olen Jonathan Hessen.
Rahulikku hingamispäeva ja kohtumiseni juba esmaspäeval.
Tõlge: Mailis Lepp